Til kirkegårde, menighedsråd og

Den 17. juli 2025

kirkegårdsbestyrelser

**Vejledning om fremgangsmåde ved manglende betaling af GIAS-tilbud**

Ved tilbud med obligatoriske ydelser udsender GiasCentret 2 påmindelser og ved tilbud med

traditionelle ydelser 1 påmindelse til gravstedsindehaveren. Hvis betaling ikke er sket efter disse

påmindelser, sender GiasCentret orientering til menighedsrådet om, at GiasCentret ikke

foretager sig mere.

Menighedsrådet har derefter følgende muligheder for at inddrive betalingen:

1. Menighedsrådet kan selv sende en påmindelse.
	* Se forslag til breve i GiasCentrets vejledning på Folkekirkens Intranet pkt. 1 i afsnittet ”Skabeloner”. GiasCentrets vejledning kan findes her: [Vejledninger - Site](https://folkekirkensintranet.dk/vejledninger#giascentret)
2. Menighedsrådet kan overveje at sende sagen til inkasso og/eller fogedretten.
	* Menighedsrådet må afveje tilbuddets størrelse og udgifterne ved en inkassosag/fogedretssag.
	* Menighedsrådet kan selv sende sagen i fogedretten, dog skal menighedsrådet sende et rykkerbrev i henhold til [inkassoloven](https://www.retsinformation.dk/eli/lta/2014/1018) til gravstedsindehaveren, inden sagen sendes til fogedretten.
	* Hvis gravstedsindehaveren ikke mener at skylde beløbet helt eller delvist, kan menighedsrådet ikke sende sagen til inkasso/fogedretten. Sagen kan i stedet anlægges som en civil retssag, hvor menighedsrådet er repræsenteret ved advokat.
3. Menighedsrådet kan rydde gravstedet og beså med græs eller gruslægge, hvis gravstedet

ikke bliver vedligeholdt som følge af manglende betaling.

* + Menighedsrådet skal forinden skrive til gravstedsindehaveren med varsling om, at gravstedet ryddes. Se forslag til breve i GiasCentrets vejledning på Folkekirkens Intranet pkt. 1 i afsnittet ”Skabeloner”.
	+ Menighedsrådet skal gemme gravstenen i fredningsperioden.
	+ Gravstedet må ikke anvendes, før brugsperioden er udløbet.

Husk at lave notat på sagen om forløbet.

Hvis der ikke sker betaling, kan menighedsrådet afskrive beløbet som et tab (man kan printe

tilbuddet og vedlægge regnskabet som bilag).

**Ubetalte fakturaer (ikke GIAS-tilbud)**

Når kirkegården ikke får betaling for udsendte fakturaer, fx selve begravelsesomkostningen, kan de sendes til inddrivelse via Gældsstyrelsens Fordringshaverportal. Vær opmærksom på, at det kun gælder de fakturaer, kirkegården selv udsteder og dermed ikke GIAS-tilbud.

Læs mere om muligheden for inddrivelse via Gældsstyrelsens Fordringshaverportal i GiasCentrets vejledning på Folkekirkens Intranet pkt. 7.13 i afsnittet ”Intro og ofte stillede spørgsmål om GIAS”.